**Voleybol üzrə qadınlararası Azərbaycan Superliqası** 2008-ci ildən etibarən keçirilməyə başlamışdır. Azərbaycan Voleybol Federasiyasının dəstəyi ilə qısa zaman ərzində güclənən Azərbaycan Superliqası hal-hazırda Avropa üzrə ən güclü çempionatlardan biridir.

Tarixi
------

Voleybol üzrə qadınlararası Azərbaycan Superliqası 2008-ci ildə Azərbaycan Voleybol Federasiyası tərəfindən təsis edilib. Buna qədər Azərbaycanda yalnız iki peşəkar komanda: Azərreyl və Rabitənin olduğunu nəzərə alsaq, Superliqanın Azərbaycanda keçirilən ilk rəsmi voleybol çempionatı olduğunu demək olar. 2008-ci ildə Superliqada cəmi 4 klub: Buna qədər mövcud olan Azərreyl, Rabitə və 2008-ci ildə yenicə yaranmış klublar İqtisadçı və Lokomotiv mübarizə aparırdılar. Həmin mövsümdə çempionatın qızıl medalları Rabitə Bakı, gümüş medalları Azərreyl, bürünc medalları isə Lokomotiv klubuna çatdı.

2009–2010 mövsümündə yenidən 4 komanda mübarizə aparırdı. Sayca ikinci Azərbaycan çempionatında birincilik yenidən Rabitə Bakı klubuna qismət oldu. İkinci yeri Lokomotiv, üçüncü yeri isə İqtisadçı QVK tutdu.

2010–2011 mövsümü isə çox gərgin alındı. Çempionatın əvvəlində yenicə yaranmış iki klub: Şirvan və Bakı klubları da mübarizəyə qoşuldular. Müvsümün sonunda çempionluq üçüncü dəfə Rabitə Bakı klubuna nəsib oldu. İkinci yeri Azərreyl klubu tutdu. Üçüncü yeri isə İqtisadçı QVK klubu tutdu.

2011–2012 mövsümünə 2011-ci ilin oktyabr ayında start verildi. Buna qədər Superliqada mübarizə aparan 6 komandaya yeni yaranmış daha bir klub Lokomotiv Biləcəri qoşuldu. Bununla da çempionatda mübarizə aparan klubların sayı 7-yə qalxdı. Bundan başqa 2011-ci ildə Şirvan klubunun fəaliyyətini dayandırması açıqlansada daha sonradan Superliqada onun yerini AzərYolServis klubu tutdu. 2012-ci ilin aprel ayında final mərhələsinin oyunları başladı. Sonda Rabitə klubu 21 xalla çempionatı birinci yerdə başa vurdu və ard-arda dördüncü dəfə Azərbaycan çempionu adına layiq görüldü. Lokomotiv və Bakı klublarının ikisi də 12 xal toplasalar da sonda Lokomotiv gümüş, Bakı isə bürünc medallara sahib oldu. Dördüncü yeri 8 xalla İqtisadçı QVK, beşinci yeri isə 7 xalla Azərreyl. 2011–2012 mövsümünün son oyunları 15 aprel tarixində baş tutdu.

2012–2013 mövsümünə 18 oktyabt 2012 tarixində start verildi. Bu mövsüm yenə 7 komanda superliqada mübarizə aparır: Rabitə Bakı, Lokomotiv, İqtisadçı QVK, Azərreyl, Lokomotiv Biləcəri, debütant Telekom və Bakı və Azəryolservis klublarının birləşməsindən yaranan Azəryol Bakı klublarıdı.

İştirakçılar
------------

Rabitə klubu 16 aprel 2012 tarixində Azərbaycan çempionatının mükafatlandırma mərasimində

| Klubun adı | Təmsil etdiyi rayon | Superliqada debüt ili |
| --- | --- | --- |
| Azərreyl | Bakı | 2002 |
| Rabitə | Bakı | 2002 |
| Lokomotiv | Bakı | 2002 |
| Nəqliyyatçı | Bakı | 2005 |
| İqtisadçı QVK | Bakı | 2008 |
| Şahdağ-Şirvan | Şirvan | 2010 |
| Lokomotiv Biləcəri | Biləcəri | 2011 |
| Azəryolservis | Bakı | 2011 |
| Bakı-Azəryol | Bakı | 2012 |
| Telekom | Bakı | 2012 |
|

İl üzrə medallar
----------------

| Mövsüm | Qızıl | Gümüş | Bürünc |
| --- | --- | --- | --- |
| 2002–2003*Ətraflı* | Azərreyl Bakı | Lokomotiv Bakı | Rabitə Bakı |
| 2003–2004*Ətraflı* | Azərreyl Bakı | Rabitə Bakı | Lokomotiv Bakı |
| 2004–2005*Ətraflı* | Azərreyl Bakı | Rabitə Bakı | Lokomotiv Bakı |
| 2005–2006*Ətraflı* | Azərreyl Bakı | Rabitə Bakı | Nəqliyyatçı |
| 2006–2007*Ətraflı* | Azərreyl Bakı | Rabitə Bakı | Nəqliyyatçı |
| 2007–2008*Ətraflı* | Azərreyl Bakı | Rabitə Bakı | Lokomotiv Bakı |
| 2008–2009*Ətraflı* | Rabitə Bakı | Azərreyl Bakı | Lokomotiv Bakı |
| 2009–2010*Ətraflı* | Rabitə Bakı | Lokomotiv Bakı | İqtisadçı QVK |
| 2010–2011*Ətraflı* | Rabitə Bakı | Azərreyl Bakı | İqtisadçı QVK |
| 2011–2012*Ətraflı* | Rabitə Bakı | Lokomotiv Bakı | Bakı-Azəryol |
| 2012–2013*Ətraflı* | Rabitə Bakı | İqtisadçı QVK | Azərreyl Bakı |  |
| 2013–2014*Ətraflı* | Rabitə Bakı | Azəryol Bakı | İqtisadçı QVK |

Həmçinin bax
------------

* Azərbaycanda voleybol

Xarici keçidlər
---------------

* Azərbaycan Voleybol Federasiyası Arxivləşdirilib 2012-01-30 at the Wayback Machine
* Voleybol üzrə Azərbaycan Superliqası 2012–2013 Arxivləşdirilib 2015-10-24 at the Wayback Machine
* 2011–12 müvsümünün nəticələri

| ⛭Azərbaycan Azərbaycan Superliqası 2013-2014 |
| --- |
| Azərreyl Bakı  • Azəryol  • İqtisadçı  • Lokomotiv Bakı  • Rabitə Bakı  • Telekom |